มหานครเจโนวา

มหานครเจโนวา (อิตาลี: città metropolitana di Genova) เป็นเขตการปกครองรูปแบบมหานคร เทียบเท่าจังหวัดหนึ่ง ตั้งอยู่ในแคว้นลีกูเรียทางตอนเหนือของประเทศอิตาลี โดยมีเจโนวาเป็นนครศูนย์กลาง มหานครเจโนวาจัดตั้งขึ้นแทนที่จังหวัดเจโนวาในปี 2015 มีจำนวนประชากรทั้งหมด 820,691 คน ครอบคลุมพื้นที่ 1,833.79 ตารางกิโลเมตร แบ่งเขตการปกครองออกเป็น 67 เทศบาล มหานครแห่งนี้ถูกกำหนดขึ้นครั้งแรกโดยการปฏิรูปหน่วยงานท้องถิ่น (กฎหมายเลขที่ 142/1990) และได้รับการสถาปนาขึ้นตามกฎหมายเลขที่ 56/2014 โดยเริ่มดำเนินงานมาตั้งแต่วันที่ 1 มกราคม 2015 มหานครเจโนวามีผู้บริหารสูงสุดคือ "นายกมหานคร" (sindaco metropolitano) และบริหารงานโดย "สภามหานคร" (consiglio metropolitano) ประวัติศาสตร์ ในอดีตเมื่อครั้งมีการสถาปนาสาธารณรัฐเจโนวาในคริสต์ศตวรรษที่ 11 พื้นที่ทั้งหมดที่อยู่ภายใต้การปกครองได้ถูกแบ่งย่อยออกเป็นเขตผู้ว่าการท้องถิ่น (podesterias) ในขณะเดียวกัน บางพื้นที่ของอาณาเขตเจนัวก็ได้มีการตั้งเขตศักดินาผู้ครองนคร ซึ่งบางแห่งอยู่ใต้พวกรัฐบาลกลาง หรือในบางกรณีก็มีฐานะกึ่งอิสระจากเจโนวา โดยได้รับการบริหารจัดการจากตระกูลขุนนางต่างๆ ในยุคนั้น ซึ่งตระกูลที่เป็นที่รู้จักกันดีที่สุด ได้แก่ ตระกูลฟิเอสคี (Fieschi), ตระกูลสปิโนลา (Spinola), ตระกูลโดเรีย (Doria) และตระกูลมาลัสปินา (Malaspina) อ้างอิง